एसएसपी ने जवाब में कहा है कि कानून को कसौटी बनाते हुए वह इस नतीजे पर पहुंचे हैं कि जिला मजिस्ट्रेट द्वारा लगाए आरोप कानूनी पड़ताल के लायक नहीं है। लिहाजा थाना प्रभारी के खिलाफ एफआईआर दर्ज करने की अर्जी खारिज किया जाना चाहिए। माही चक स्थित ईंट भट्ठा सीज करने के बाद पुलिस द्वारा एफआईआर दर्ज न किए जाने को लेकर जिला उपायुक्त जाहिदा खान ने चीफ जुडीशियल मजिस्ट्रेट की अदालत का दरवाजा खटखटाया था। डीसी ने आरोप लगाया है कि ईंट भट्ठा मालिक के खिलाफ एफआईआर दर्ज करने के बजाए पुलिस थाना प्रभारी उसे बचा रहे हैं। कोर्ट ने अठारह दिसंबर को एसएसपी के नाम आदेश जारी करते हुए जांच कर रिपोर्ट देने को कहा था।